Выступаючы 8 кастрычніка перад рабочымі БелАЗа ў Жодзіне, Аляксандар Лукашэнка чарговым разам абвінаваціў людзей у дэвальвацыі нацыянальнага рубля: «Зьявіўся ў вас лішні беларускі рубель, куды вы пабеглі? У абменьнікі скупляць валюту... Калі будзе дэвальвацыя — вы яе зробіце». Гэтым разам кіраўнік дзяржавы не казаў, як у Жлобіне на «Дажынках», грэбліва «народзец пабег у абменьнікі», — абмежаваўся толькі асабовым займеньнікам «вы», але сутнасьць тая ж: у абясцэньваньні нацыянальнай валюты вінаваты народ.